รัฐบาลไทย-ข่าวทำเนียบรัฐบาล-มท.1 ลงพื้นที่เมืองหริภุญชัย ติดตามการดำเนินงานคณะกรรมการขับเคลื่อนไทยไปด้วยกันระดับจังหวัด จังหวัดลำพูน ชื่นชมเป็นจังหวัดสะอาดต่อเนื่องและต่อยอดสู่จังหวัดสวยงาม
วันพฤหัสบดีที่ 11 มีนาคม 2564
มท.1 ลงพื้นที่เมืองหริภุญชัย ติดตามการดําเนินงานคณะกรรมการขับเคลื่อนไทยไปด้วยกันระดับจังหวัด จังหวัดลําพูน ชื่นชมเป็นจังหวัดสะอาดต่อเนื่องและต่อยอดสู่จังหวัดสวยงาม
มท.1 ลงพื้นที่เมืองหริภุญชัย ติดตามการดําเนินงานคณะกรรมการขับเคลื่อนไทยไปด้วยกันระดับจังหวัด จังหวัดลําพูน ชื่นชมเป็นจังหวัดสะอาดต่อเนื่องและต่อยอดสู่จังหวัดสวยงาม
วันนี้ (11 มี.ค. 64) เวลา 09.30 น. ที่ห้องประชุมจามเทวี ชั้น 1 ศาลากลางจังหวัดลําพูน อ.เมืองลําพูน จ.ลําพูน พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมร่วมกับคณะกรรมการขับเคลื่อนไทยไปด้วยกันระดับจังหวัด จังหวัดลําพูน โดยมี นายฉัตรชัย พรหมเลิศ ปลัดกระทรวงมหาดไทย นายอรรษิษฐ์ สัมพันธรัตน์ รองปลัดกระทรวงมหาดไทย นายนิรัตน์ พงษ์สิทธิถาวร รองปลัดกระทรวงมหาดไทย นายภาสกร บุญญลักษม์ ผู้ตรวจราชการกระทรวงมหาดไทย เขตตรวจราชการที่ 15 นายธนาคม จงจิระ อธิบดีกรมการปกครอง นายสุทธิพงษ์ จุลเจริญ อธิบดีกรมการพัฒนาชุมชน นายนิสิต จันทร์สมวงศ์ อธิบดีกรมที่ดิน นายประยูร รัตนเสนีย์ อธิบดีกรมส่งเสริมการปกครองท้องถิ่น นายบุญธรรม เลิศสุขีเกษม อธิบดีกรมป้องกันบรรเทาสาธารณภัย นายพรพจน์ เพ็ญพาส อธิบดีกรมโยธาธิการและผังเมือง นายชีระ วงศบูรณะ ผู้อํานวยการองค์การจัดการน้ําเสีย ผู้บริหารส่วนกลาง และผู้ตรวจราชการกรม ร่วมประชุม โดยมี นายวรยุทธ เนาวรัตน์ ผู้ว่าราชการจังหวัดลําพูน พร้อมด้วยรองผู้ว่าราชการจังหวัดลําพูน และคณะกรรมการขับเคลื่อนไทยไปด้วยกันระดับจังหวัด จังหวัดลําพูน ร่วมประชุม
นายวรยุทธ เนาวรัตน์ กล่าวว่า จังหวัดลําพูน มีประเด็นปัญหาความเดือดร้อนเร่งด่วน ซึ่งได้ขับเคลื่อนผ่านการดําเนินงานคณะกรรมการขับเคลื่อนไทยไปด้วยกันระดับจังหวัด จังหวัดลําพูน จํานวน 2 ประเด็น ได้แก่
1) การบริหารจัดการน้ําเพื่อการแก้ไขปัญหาการขาดแคลนน้ําจังหวัดลําพูน โดยสถานการณ์น้ําในภาคอุปโภคบริโภคและการเกษตร จังหวัดลําพูนมีแม่น้ําสายสําคัญไหลผ่าน 4 สาย มีอ่างเก็บน้ําขนาดกลาง 4 แห่ง ปัจจุบันมีปริมาณน้ํา 11.08 ล้านลูกบาศก์เมตร คิดเป็นร้อยละ 31.57 ของความจุ กําหนดแผนการจัดสรรน้ําในฤดูแล้งเพื่อการเกษตรจํานวน 12.14 ล้านลูกบาศก์เมตร น้ําเพื่ออุปโภคบริโภค 2.5 ล้านลูกบาศก์เมตร น้ําเพื่อการอุตสาหกรรม 0.500 ล้านลูกบาศก์เมตร ซึ่งมีความเพียงพอต่อความต้องการของทุกภาคส่วน และได้ประชาสัมพันธ์ขอความร่วมมือให้เกษตรกรงดปลูกข้าวนาปรังและลําไยนอกฤดู นอกจากนี้ ได้ดําเนินการตามประเด็นข้อสั่งการในการประชุมคณะกรรมการขับเคลื่อนไทยไปด้วยกันระดับจังหวัด จังหวัดลําพูน เมื่อวันที่ 24 ต.ค. 63 ทั้งการแก้ปัญหาน้ําในภาคอุปโภคบริโภคและการเกษตร และภาคอุตสาหกรรม ทั้งนี้ ในด้านการบริหารจัดการและการเพิ่มประสิทธิภาพในการบริหารจัดการน้ําจังหวัดลําพูน ได้แบ่งการดําเนินงาน 3 ระยะ คือ ระยะสั้น ดําเนินการแก้ไขปัญหาน้ําเพื่อการอุปโภคบริโภคด้วยการซ่อมแซมฝายพญาอุและแก้ไขปัญหาการขาดแคลนน้ําในภาคอุตสาหกรรมในช่วงฤดูแล้ง ระยะกลาง ด้วยการเพิ่มปริมาณน้ําต้นทุนและป้องกันการกัดเซาะตลิ่งแม่น้ําทา และระยะยาว ด้วยการเพิ่มกําลังการผลิตน้ําประปาที่สถานีเขื่อนแม่กวง นอกจากนี้ จังหวัดลําพูนได้ดําเนินการบริหารจัดการน้ําชุมชนสู่ความยั่งยืนผ่านโครงการสร้างฝายพัชรธรรม ฟื้นฟู จิตวิญญาณลุ่มน้ํากวง ถวายเป็นพระราชกุศล สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยปัจจุบันได้มีการก่อสร้างฝายแห่งที่ 1 ณ บ้านศรีบุญชูวังไฮ หมู่ 7 ต.เวียงยอง อ.เมืองลําพูน โดยไม่ใช้งบประมาณของทางราชการ และอยู่ระหว่างการต่อยอดขยายผลโครงการ
2) การแก้ไขปัญหาหมอกควันและไฟป่าจังหวัดลําพูน สถานการณ์ฝุ่นละอองขนาดเล็ก (PM 2.5) และจํานวนจุดความร้อนฝุ่นละออง PM 2.5 เดือนม.ค. - มี.ค. 64 ที่ผ่านมา โดยทั่วไปอยู่ในเกณฑ์ดีมากถึงพอใช้ ในช่วงเดือน ม.ค. - กลางเดือน ก.พ. และอยู่ในเกณฑ์เริ่มส่งผลกระทบต่อสุขภาพ (สีส้ม) ในช่วงปลายเดือน ก.พ. ถึงปัจจุบัน ซึ่งมีจํานวนวันที่ค่าฝุ่นละอองขนาดเล็กเกินค่ามาตรฐาน จํานวน 18 วัน ค่าเป้าหมายจํานวนไม่เกิน 28 วัน (ข้อมูล ณ วันที่ 8 มี.ค. 64) สถานการณ์ไฟป่า (จุดความร้อน) จํานวน 2,191 จุด เป้าหมายไม่เกิน 2,544 จุด (ข้อมูล ณ วันที่ 7 มี.ค. 64) ซึ่งจังหวัดได้กําหนดมาตรการป้องกันและแก้ไขปัญหาไฟป่าหมอกควัน โดยบูรณาการจากทุกภาคส่วน และกําหนดมาตรการเสริมสร้างคุณภาพชีวิตให้กับประชาชนในพื้นที่ตําบลก้อ ภายใต้รูปแบบ "บ้านก้อแซนด์บ็อกซ์โมเดล" และกําหนดแผนปฏิบัติการในการลงพื้นที่ตรวจสอบตําแหน่งที่ดินและสอบสวนพิสูจน์สิทธิในที่ดินเพื่อเร่งรัดในการออกเอกสารสิทธิ์ที่ดินให้แก่ประชาชนในพื้นที่ตําบลก้อ
พลเอก อนุพงษ์ เผ่าจินดา กล่าวว่า ในวันนี้เป็นการลงพื้นที่ติดตามการดําเนินงานตามแนวทางขับเคลื่อนไทยไปด้วยกันระดับจังหวัด ซึ่งเป็นการติดตามการดําเนินงานของทุกส่วนราชการในพื้นที่จังหวัดลําพูน ทั้งแผนงานโครงการตามยุทธศาสตร์จังหวัด และแผนระดับต่าง ๆ รวมทั้งเป็นการติดตามว่ากระบวนงานตามแผนงานมีข้อติดขัดสิ่งใด และต้องการขอรับการสนับสนุนด้านใดเพิ่มเติม และเป็นการมารับฟังสภาพปัญหาที่ได้รับการสะท้อนจากในพื้นที่เพื่อนําเสนอต่อรัฐบาลและประสานหน่วยงานที่เกี่ยวข้องต่อไป ซึ่งในวันนี้ได้เห็นถึงความก้าวหน้าของการแก้ไขปัญหาจําเป็นเร่งด่วนของจังหวัด คือ การบริหารจัดการน้ํา และการแก้ไขปัญหาหมอกควันและไฟป่า จึงขอให้ดําเนินการตามแผนที่ได้กําหนดไว้อย่างต่อเนื่อง นอกจากนี้ จุดแข็งของจังหวัดลําพูนที่เป็นแบบอย่าง คือ การได้รับรางวัล "จังหวัดสะอาด" อย่างต่อเนื่องเป็นเวลาหลายปี ซึ่งถือเป็นตัวอย่างให้กับจังหวัดอื่น ๆ และเพื่อเป็นการต่อยอดจากการเป็นจังหวัดสะอาดแล้ว ขอให้จังหวัดลําพูนได้พัฒนาพื้นที่จังหวัดให้มีความสวยงามควบคู่ไปด้วย ให้พื้นที่มีหมู่บ้านที่สวยงาม มีแหล่งน้ําสะอาดคู่กับบริเวณที่สวยงาม เพื่อจะเกิดประโยชน์กับประชาชน รวมถึงจะเห็นได้ว่า จังหวัดลําพูนได้ขับเคลื่อนงานตามนโยบายรัฐบาลและกระทรวงมหาดไทย เช่น โครงการโคก หนอง นา โมเดล การพัฒนาผลิตภัณฑ์ "ผ้ามัดหมี่ลายขอเจ้าฟ้าสิริวัณณวรีฯ" และการพัฒนาวิสาหกิจชุมชน เป็นต้น ที่สามารถดําเนินการได้อย่างเป็นรูปธรรม และขอให้คณะกรรมการขับเคลื่อนฯ ดําเนินการให้เป็นไปตามประเด็นความต้องการ เพื่อยกระดับคุณภาพชีวิตประชาชนให้มีความสุขอย่างยั่งยืน